Sacrosancte ecclesie Sancti Vincentii Matiscensis cui domnus preest Maimbodus episcopus. Ego Aygredus sacerdos et canonicus dono ad ipsam casam Dei aliquid ex rebus meis que conjacent in pago Lugdunense, in agro Ladinacense, in villa Mispiliaco. Hoc est curtilus cum superpositis et vineam, terminatur a mane terra ad heredes Emmeriaco, a medio die ad heredes Mispiliaco, a sero et circio vias publicas. Infra isto termino, ipsum curtilum cum vinea et superposito dono ad ipsam casam Dei, ad mensam fratrum, et faciant post hac die quicquid voluerint; si quis contradixerit, auri unciam componat. S. Aygredi. S. Emmerico. S. Mispiliaco. S. Ramberti. S. Eldradi. S. Willelmi. Hactum est hoc tempore Hludovici regis.